CELEX: 32013R0870
Language: et
Date: 2013-07-09 00:00:00
Title: Nõukogu määrus (EL) nr 870/2013, 9. juuli 2013 , millega muudetakse määrust (EÜ) nr 2866/98 seoses euro ümberarvestuskursiga Lätis

12.9.2013   
            
            
               ET
            
            
               Euroopa Liidu Teataja
            
            
               L 243/1
            
         NÕUKOGU MÄÄRUS (EL) nr 870/2013,
   9. juuli 2013,
   millega muudetakse määrust (EÜ) nr 2866/98 seoses euro ümberarvestuskursiga Lätis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 140 lõiget 3,
   võttes arvesse Euroopa Komisjoni ettepanekut,
   võttes arvesse Euroopa Keskpanga arvamust
   ning arvestades järgmist:
   
               (1)
            
            
               Nõukogu 31. detsembri 1998. aasta määrusega (EÜ) nr 2866/98 (euro ja euro kasutusele võtvate liikmesriikide vääringute vaheliste ümberarvestuskursside kohta) (1) määratakse kindlaks ümberarvestuskursid alates 1. jaanuarist 1999.
            
         
               (2)
            
            
               Vastavalt 2003. aasta ühinemisakti artiklile 4 on Läti liikmesriik, mille suhtes on kehtestatud Euroopa Liidu toimimise lepingu artikli 139 lõikes 1 määratletud erand.
            
         
               (3)
            
            
               Vastavalt nõukogu 9. juuli 2013. aasta otsusele 2013/387/EL euro kasutuselevõtu kohta Lätis 1. jaanuaril 2014) (2) vastab Läti euro kasutuselevõtmiseks vajalikele tingimustele ja Läti suhtes kehtestatud erand tühistatakse alates 1. jaanuarist 2014.
            
         
               (4)
            
            
               Euro kasutuselevõtt Lätis nõuab euro ja Läti lati vahelise ümberarvestuskursi kehtestamist. Kõnealune ümberarvestuskurss on 0,702804 latti 1 euro kohta, mis vastab lati praegusele keskmisele kursile vahetuskursimehhanismis (ERM II).
            
         
               (5)
            
            
               Määrust (EÜ) nr 2866/98 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2866/98 artiklis 1 lisatakse Küprose naela ja Luksemburgi frangi suhtes kohaldatavate ümberarvestuskursside vahele järgmine rida:
   
      „=0,702804 Läti latti”.
   
   Artikkel 2
   Käesolev määrus jõustub 1. jaanuaril 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2013
      
         
            Nõukogu nimel
         
         
            eesistuja
         
         R. ŠADŽIUS
      
   
   
      (1)  EÜT L 359, 31.12.1998, lk 1.
   
      (2)  ELT L 195, 18.7.2013, lk 24.